b'\n_START_ARTICLE_\nBaltikum\n_START_PARAGRAPH_\nBaltikum (ogs\xc3\xa5 kendt som De baltiske stater eller baltiske lande) er en geografisk region \xc3\xb8st for \xc3\x98sters\xc3\xb8en. I dag betyder det landene Estland, Letland og Litauen, men i perioden mellem verdenskrigene betragtedes Finland ogs\xc3\xa5 som en del af Baltikum._NEWLINE_Mens de oprindelige befolkninger i Letland og Litauen er kendt som baltere eller baltiske folk med baltiske sprog, er befolkningerne i Estland og Finland \xc3\xb8sters\xc3\xb8finsk folk med \xc3\xb8sters\xc3\xb8finske sprog. I geopolitisk betydning betragtes Estland dog fortsat som et baltisk land. Historisk medregnes ofte det dav\xc3\xa6rende \xc3\x98stpreussen med hovedstaden K\xc3\xb6nigsberg (nu Kaliningrad) til Baltikum._NEWLINE_En anden baltisk identitet, tyskbalterne, begyndte at udvikle sig i l\xc3\xb8bet af middelalderen efter De liviske korstog. Omkring 1840 anvendte den tyske adel i guvernementet Livland betegnelsen "baltere" om sig selv. De tyske adelige talte en s\xc3\xa6rlig tysk dialekt, baltisk-tysk, der betragtedes som baltisk sprog frem til 1919._NEWLINE_Siden de baltiske landes uafh\xc3\xa6ngighed fra Rusland har de ogs\xc3\xa5 v\xc3\xa6ret betegnet som "randstaterne".'